laion/Wikipedia-Exotic huggingface dataset:
ঝর্ণা দাস

ঝর্ণা দাস একজন ভারতীয় রাজনীতিবিদ। তিনি বর্তমানে কমিউনিস্ট পার্টি অফ ইন্ডিয়া (মার্ক্সবাদী) থেকে নির্বাচিত ত্রিপুরা রাজ্যসভার সদস্য। তিনি ২০১০ সালের মার্চে বিনা প্রতিদ্বন্দ্বীতায় নির্বাচিত হন। ঝর্ণা রাজ্যসভায় নির্বাচিত হওয়ার আগে সিপিআই ত্রিপুরা রাজ্য কমিটির সদস্য ছিলেন। রাজ্য সমাজকল্যাণ বোর্ডের চেয়ারপার্সনের দায়িত্ব পালন করেন। ঝর্ণা দাস ত্রিপুরা রাজ্যসভা থেকে নির্বাচিত প্রথম দলিত এবং ২য় নারী সদস্য হিসেবে নির্বাচিত হন। ২০১৬ সালের ২১ মার্চে ঝর্ণা দাস বৈদ্য ত্রিপুরা থেকে রাজ্যসভা নির্বাচনে ৪৯ ভোট পেয়ে কংগ্রেস প্রার্থী জ্যোতির্ময় নাথকে পরাজিত করেন, যিনি মাত্র ১০ টি ভোট লাভ করেন। ঝর্ণা দাস এর ফলে ২য় বারের মত রাজ্যসভার সদস্য নির্বাচিত হন। "সংরক্ষণাগারভুক্ত অনুলিপি"। ১২ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ১২ মে ২০১৯।  "সংরক্ষণাগারভুক্ত অনুলিপি"। ৮ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ১২ মে ২০১৯।  http://www.business-standard.com/article/news-ians/cpi-m-s-jharna-das-baidya-re-elected-to-rajya-sabha-from-tripura-116032100845_1.html
লাপ্তেভ সাগর

লাপ্তেভ সাগর (রুশ: мо́ре Ла́птевых) উত্তর মহাসাগরের একটি প্রান্তীয় সাগর। এটি রাশিয়ার সাইবেরিয়ার উত্তর উপকূলে অবস্থিত। এর পশ্চিমে তাইমির উপদ্বীপ ও সেভেরনায়া জেমলিয়া দ্বীপপুঞ্জ এবং পূর্বে নতুন সাইবেরীয় দ্বীপপুঞ্জ। বছরের বেশির ভাগ সময় ধরে সাগরটি জমে থাকে। লেনা নদীর মোহনায় অবস্থিত তিকসি সাগরটির প্রধান বন্দর। ১৮শ শতকের দুই জ্ঞাতিভাই খারিতোন ও দমিত্রি লাপ্তেভ এই সাগরের তীরে অভিযান চালান ও এর মানচিত্র অঙ্কন করেন। তাদের নামেই এই সাগরের নামকরণ করা হয়েছে। Laptev Sea, Great Soviet Encyclopedia (in Russian) Laptev Sea, Encyclopædia Britannica on-line A. D. Dobrovolskyi and B. S. Zalogin Seas of USSR. Laptev Sea, Moscow University (1982) (in Russian) উইকিমিডিয়া কমন্সে লাপ্তেভ সাগর সংক্রান্ত মিডিয়া রয়েছে। টেমপ্লেট:Laptev Sea Islands
সোনাদা

সোনাদা দেশের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ সোনাদা ২৬°৫৭′৪৩″ উত্তর ৮৮°১৬′০৬″ পূর্ব﻿ / ﻿২৬.৯৬১৯৯৭° উত্তর ৮৮.২৬৮৩৬৭° পূর্ব﻿ / 26.961997; 88.268367 এ অবস্থিত৷ নগরটি দার্জিলিং জেলাসদর হইতে ১৭ কিলোমিটার, কার্শিয়াং হইতে ১৬ কিলোমিটার, মিরিক হইতে ২৩ কিলোমিটার, ঘুম হইতে ৮ কিলোমিটার, মংপু হইতে ৮ কিলোমিটার ও তাকদহ হইতে ১১ কিলোমিটার দূরে অবস্থিত৷ এটি শিলিগুড়ির সাথে দার্জিলিঙের সংযোগ স্থাপন করা ১১০ নং জাতীয় সড়কের ওপর অবস্থিত৷ বাদামতাম চা বাগান জনগণনা নগরটি দার্জিলিং জেলার জোড়বাংলো-সুকিয়াপোখরি ব্লকের অন্তর্ভুক্ত৷ শহরটি সোনাদা থানার অন্তর্গত৷ ২০১১ খ্রিষ্টাব্দের ভারতের জনগণনা অনুসারে সোনাদা খাসমহল জনগণনা নগরের জনসংখ্যা ১১৬৩৫ জন, যার মধ্যে ৫৭৯৩ জন পুরুষ ও ৫৮৪২ জন নারী৷ প্রতি হাজার পুরুষে ১০০৮ জন নারী৷ ৬ বছর অনুর্দ্ধ ৮৬১ জন শিশু, যা সমগ্র জনসংখ্যার ৭.৪০ %৷ ৬ বছরোর্দ্ধ জনসংখ্যার ৮৮.০১% অর্থাৎ ৯৪৮২ জন সাক্ষর৷ অধিকাংশ লোকজনই নেপালি ভাষায় কথা বলেন৷ নগরের অনেকেই বাংলায় স্বাচ্ছন্দ্য৷ জনগণনা নগরটিতে ৫৭৯৫ জন হিন্দু, ২৩৬ জন মুসলিম, ৫৪৭ জন খ্রিস্টান, ৩ জন শিখ, ৪৯৭০ জন বৌদ্ধ ও ২১ জন জৈন বাস করেন৷ বাগডোগরা বিমানবন্দর নগরের নিকটবর্তী বিমানবন্দর৷ দার্জিলিং পর্বত রেল (টয় ট্রেন) সোনাদার ওপর দিয়ে বিস্তৃত এবং এখানে একটি রেল স্টেশনও রয়েছে। সোনাদা মনাস্টরী, টাইগার পর্বত, ছাতকপুর, গোরেতো নালিচুর, ইন্তেক সেডার এবং সিঞ্চল হ্রদ প্রভৃতি পর্যটনস্থল সোনাদার নিকটে অবস্থিত কিছু দর্শনীয় স্থান৷ শহরটির বিভিন্ন দিকে প্রচুর চা তালুক রয়েছে৷ এছাড়া বালাসন নদীতে মাছধরার বন্দোবস্ত, ছাতকপুর পরিবেশবান্ধব পর্যটনগ্রাম থেকে সূর্যোদয়ের দৃশ্য প্রচুর পর্যটককে আকর্ষিত করে৷ ১৯৩৩ সনে সোনাদায় সালেসিয়ান কলেজ প্রতিষ্ঠা করা হয়। উত্তরবঙ্গ বিশ্ববিদ্যালয়ের অধীন সম্বন্ধযুক্ত এই কলেজটি ইংরেজি, ইতিহাস, ভূগোল, গণ যোগাযোগ ও সাংবাদিকতা, রাষ্ট্রবিজ্ঞান, মনোবিজ্ঞান, সমাজবিজ্ঞান, হিসাববিজ্ঞান, অর্থসংস্থান, ব্যবস্থাপনা, কম্পিউটার বিজ্ঞান, গণিত এবং সাধারণ কোর্সগুলির মধ্যে শিল্পকলা, বিজ্ঞান ও বাণিজ্যে অনার্স কোর্স প্রদান করে থাকে৷ ১৯৮৫ সনে সোনাদা ডিগ্রী কলেজ প্রতিষ্ঠিত হয়৷ উত্তরবঙ্গ বিশ্ববিদ্যালয়ের অধীন সম্বন্ধযুক্ত এই কলেজটি ইংরেজি, ইতিহাস, রাষ্ট্রবিজ্ঞান, নেপালি এবং সাধারণ কোর্সগুলির মধ্যে শিল্পকলায় অনার্স কোর্স প্রদান করে থাকে৷ "Fact and Figures"। www.wb.gov.in। সংগ্রহের তারিখ ১২ মার্চ ২০১৯।  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। nclm.nic.in। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।  https://www.census2011.co.in/data/town/306393-sonada-khasmahal-west-bengal.html "Salesian College, Sonada"। Careers 360। সংগ্রহের তারিখ ২২ ফেব্রুয়ারি ২০২০।  "Sonada Degree College, Sonada"। Careers 360। সংগ্রহের তারিখ ২২ ফেব্রুয়ারি ২০২০।
মেরি আরেনা

মেরি আরেনা (জন্ম ১৭ ডিসেম্বর ১৯৬৬) হচ্ছেন একজন বেলজিয়ান রাজনীতিবিদ এবং বেলজিয়াম ইউরোপীয় সংসদ সদস্য (এমইপি) সদস্য। তিনি ইউরোপীয় সমাজতান্ত্রিক পার্টির সদস্য। ২০০০-২০০৯ সাল পর্যন্ত বিভিন্ন আঞ্চলিক ও ফেডারেল সরকারগুলোয় এরিনা কয়েকটি মন্ত্রিসভায় কাজ করেন। ২০০০ থেকে ২০০৩ সাল পর্যন্ত, কর্মসংস্থান এবং প্রশিক্ষণ বিষয়ক ওয়ালুন মন্ত্রী হিসেবে। তিনি তারপর জুলাই ২০০৩ থেকে ২০ জুলাই ২০০৪ পর্যন্ত প্রধানমন্ত্রী গাই ভেরোফাস্ট্ড্টের দ্বিতীয় সরকারের সিভিল সার্ভিস, সামাজিক ইন্টিগ্রেশন, শহর এবং সমান সুযোগের ফেডারেল মন্ত্রী ছিলেন। তিনি জুলাই ২০০৪ থেকে মার্চ ২০০৮ সাল পর্যন্ত বেলজিয়ামের ফরাসি কমিউনিটির মন্ত্রী-সভাপতি ছিলেন। তিনি তারপর লেটমেই সরকার-এর সামাজিক ইন্ট্রিগেশন, পেনশন এবং বড় শহরগুলির ফেডারেল মন্ত্রী হিসেবে ২০ মার্চ ২০০৮-এ দায়িত্ব গ্রহণ করেন। ১৭ জুলাই ২০০৯ পর্যন্ত তিনি ওই অফিসে ছিলেন। ২০১৪ সালের ইউরোপীয় নির্বাচনের পর থেকে এরিনা ইউরোপীয় সংসদ সদস্য। সংসদে তিনি আন্তর্জাতিক বাণিজ্য কমিটি (আইএনটিএ) কমিটি, নারী অধিকার ও জেন্ডার ইক্যালটি কমিটিতে (ফেমেম) রয়েছেন, এসিপি-ইইউ যুগ্ম সংসদীয় অধিবেশনের প্রতিনিধিদল এবং ভূমধ্যসাগরীয় ইউনিয়নের সংসদীয় অধিবেশনে প্রতিনিধিদলের সদস্য তিনি। তার কমিটির অবস্থানের পাশাপাশি, তিনি এলজিবিটি অধিকারগুলিতে ইউরোপীয় পার্লামেন্টের ইন্টারগ্রুপ এবং শিশু অধিকার সম্পর্কিত ইউরোপীয় সংসদ ইন্টারগ্রুপের সদস্য।  বেলজিয়াম : গ্রান্ড অফিসার অফ দ্য অর্ডার অফ লিওপোর্ল্ড (২০১০) "20 March 2008 – Royal Orders. Government – Dismissals – Appointments" (পিডিএফ) (Dutch and French ভাষায়)। The Belgian Official Journal। ২১ মার্চ ২০০৮। পৃষ্ঠা 3–4। সংগ্রহের তারিখ ২০০৮-০৩-৩০। উদ্ধৃতি শৈলী রক্ষণাবেক্ষণ: অচেনা ভাষা (link) [১] Members ওয়েব্যাক মেশিনে আর্কাইভকৃত ২৭ মার্চ ২০১৯ তারিখে European Parliament Intergroup on LGBTI Rights. Belgian Senate, Biography (ফরাসি) ওয়েবসাইট
উত্তর মেরুদেশীয় অন্তরীপ

উত্তর মেরুদেশীয় অন্তরীপ (ইংরেজি: Arctic Cape; রুশ ভাষায়: Мыс Арктический) রুশ দ্বীপপুঞ্জ সেভেরনায়া জেমলিয়া দ্বীপপুঞ্জের উত্তরতম দ্বীপ কমসমোলৎস দ্বীপের উত্তরতম বিন্দু। অন্তরীপটি থেকে উত্তর মেরুর দূরত্ব ৯৯০.৭ কিমি, তাই কখনও কখনও এটি উত্তর মেরু অভিযানের আরম্ভস্থল হিসেবে ব্যবহার করা হয়। উত্তর মেরুদসশীয় অন্তরীপ রাশিয়া বা ইউরেশিয়ার উত্তরতম বিন্দু নয়। ফ্রানৎস ইয়োসেফ দ্বীপপুঞ্জের রুডলফ দ্বীপের ফ্লিগেলি অন্তরীপ উত্তরতম বিন্দু। আর এশিয়ার মূল ভূখণ্ডের উত্তরতম বিন্দুটি হল চেলিউস্কিন অন্তরীপ। উত্তর মেরুদেশীয় অন্তরীপ লাপ্তেভ সাগরের উত্তর-পশ্চিম সীমা এবং কারা সাগরের উত্তর-পূর্ব সীমা নির্দেশ করছে। "Arctic Cape"। Mapcarta (ইংরেজি ভাষায়)। সংগ্রহের তারিখ ২০২২-০১-২২।  Mills, William James (২০০৩)। Exploring Polar Frontiers: M-Z (ইংরেজি ভাষায়)। ABC-CLIO। পৃষ্ঠা ৬৬৮। আইএসবিএন 978-1-57607-422-0।
চেলিউস্কিন অন্তরীপ

চেলিউস্কিন অন্তরীপ (রুশ: мыс Челюскина) রাশিয়ার উত্তর সাইবেরিয়ার একটি অন্তরীপ। এটি বরিস ভিলকিত্‌স্কি প্রণালীর তীরে অবস্থিত এবং এশিয়ার মূল ভূখণ্ডের উত্তরতম বিন্দু। অঞ্চলটি তাইমির উপদ্বীপ থেকে বিস্তৃত তুন্দ্রার একটি অংশ। অন্তরীপটি তাইমির উপদ্বীপের প্রান্তে, সেভেরনায়া জেমলিয়া দ্বীপপুঞ্জের দক্ষিণে, উত্তর মেরু থেকে ১৩৭০ কিলোমিটার দূরে, রাশিয়ার ক্রাসনইয়ার্স্ক ক্রাই প্রশাসনিক অঞ্চলে অবস্থিত। ১৭৪২ সালের মে মাসে সেমিওন চেলিউস্কিনের নেতৃত্বে একটি অভিযাত্রী দল অন্তরীপটি আবিষ্কার করে। প্রথমে এটির নাম দেয়া হয় পূর্ব-উত্তর অন্তরীপ। ১৮৪২ সালে অন্তরীপটি আবিষ্কারের শতবর্ষ পূর্তি উপলক্ষে রুশ ভৌগোলিক সমিতি চেলিউস্কিনের সম্মানে অন্তরীপটি পুনরায় নামকরণ করে। ১৯৩২ সালে এখানে একটি আবহাওয়া ও জলবিজ্ঞান গবেষণা কেন্দ্র স্থাপন করা হয়। এখানে ইউরেশিয়ার উত্তরতম বিমানক্ষেত্র অবস্থিত। 17th Century Cape Exploration note ওয়েব্যাক মেশিনে আর্কাইভকৃত ২৬ অক্টোবর ২০১৪ তারিখে Russian-Soviet polar stations and their role in the Arctic Seas exploration North Pole Drifting Stations (1930s-1980s) স্থানাঙ্ক: ৭৭°৪৪′ উত্তর ১০৪°১৫′ পূর্ব﻿ / ﻿৭৭.৭৩৩° উত্তর ১০৪.২৫০° পূর্ব﻿ / 77.733; 104.250
আন্তোয়নেতে স্পাক

আন্তোয়নেতে এম. স্পাক (জন্ম ২৭ জুন ১৯২৮) হচ্ছেন একজন বেলজিয়ান রাজনীতিবিদ। বেলজিয়ামের সাবেক প্রধানমন্ত্রী পল-হেনরী স্পাক-এর নাতনী, বেলজিয়ান সিনেটের প্রথম মহিলা সদস্য মারি জ্যানসনের নাতনী, এবং প্রধানমন্ত্রী পল-এমিল জ্যানসনের ভাইঝি, স্পাক একটি নেতৃস্থানীয় বেলজিয়ান রাজনৈতিক পরিবারে জন্মগ্রহণ করেন। তার বাবা মারা যাওয়ার পর, তিনি ডেমোক্র্যাটিক ফ্রন্ট অফ ফ্রাঙ্কোফোনস (এফডিএফ) এ যোগ দেন, ১৯৭৭ থেকে ১৯৮২ সাল পর্যন্ত দলের নেতা হয়ে উঠেন, তিনি ছিলেন কোন রাজনৈতিক দলকে নেতৃত্ব দেওয়া প্রথম বেলজিয়ান মহিলা। তিনি ১৯৭৭ থেকে ১৯৮২ সাল পর্যন্ত এবং ১৯৯৪ থেকে ১৯৯৯৯ সাল পর্যন্ত একজন ইউরোপীয় সংসদ সদস্য ছিলেন। তিনি ১৯৮৮ থেকে ১৯৯২ সাল পর্যন্ত বেলজিয়ামের ফ্রেঞ্চ সম্প্রদায়-এর সংসদ পরিচালনা করেন। ১৯৯০-এর দশকে, জিন গল এবং লুই মাইকেল এর সঙ্গে, তিনি আন্দোলনের অগ্রগামী ছিলেন, যা সংস্কারবাদী আন্দোলন (এমআর) তৈরির জন্য এফডিএফ, লিবারেল সংস্কারবাদী পার্টি (পিআরএল), এবং সিটিজেনস মুভমেন্ট ফর চেঞ্জ (এমসিসি) এর সমন্বয়কে নেতৃত্ব দেয়। ১৯৮৩ সালে তিনি একজন মাননীয় প্রতিমন্ত্রী নিযুক্ত হন। Piette, Valérie, "JANSON, Marie (1873–1960) in Éliane Gubin, Catherine Jacques, Valérie Piette & Jean Puissant (eds), Dictionnaire des femmes belges: XIXe et XXe siècles. Bruxelles: Éditions Racine, 2006. আইএসবিএন ২-৮৭৩৮৬-৪৩৪-৬ Biography ওয়েব্যাক মেশিনে আর্কাইভকৃত ২৯ ফেব্রুয়ারি ২০১২ তারিখে at the website of the FDF (last accessed 2010-01-16)
এলিস লাউ

এলিস লাউ কিয়ং ইয়েং (সরলীকৃত চীনা: 刘强燕; প্রথাগত চীনা: 劉強燕; ফিনিন: Liúqiáng yàn) হলেন একজন চীনা বংশোদ্ভূত মালয়েশীয় রাজনীতিবিদ। তিনি ডেমোক্রেটিক অ্যাকশন পার্টির রাজনীতির সাথে যুক্ত। তিনি মালয়েশীয় আইনসভার নিম্নকক্ষ দেওয়ান রাকয়াতে লানাং এর সংসদ সদস্য হিসেবে দায়িত্ব পালন করছেন। এলিস লাউ ১৯৮১ সালের ৩০ জুলাই মালয়েশিয়ার সারাওয়াক রাজ্যের সিবুতে জন্মগ্রহণ করেন। তিনি ইন্টারন্যাশনাল মেডিকেল ইউনিভার্সিটিতে পড়াশোনা করেছেন। তিনি স্কটল্যান্ডের গ্লাসগোর স্ট্রাথক্লিদ বিশ্ববিদ্যালয় থেকে ফার্মেসিতে স্নাতকোত্তর ডিগ্রি লাভ করেছেন। তিনি ২০১১ সালে সারাওয়াক রাজ্যের বিধানসভা নির্বাচনে বাওয়াং আসন থেকে প্রতিদ্বন্দ্বিতা করেন। কিন্তু, তিনি ওং সুন কোহের কাছে পরাজিত হন। ২০১৩ সালে মালয়েশিয়ার সাধারণ নির্বাচনে তিনি সারাওয়াক রাজ্যের সিবুর লানাং থেকে ডেমোক্রেটিক অ্যাকশন পার্টির মনোনয়ন লাভ করেন। নির্বাচনে তিনি পাঁচবারের সংসদ সদস্য তিওং থাই কিংকে পরাজিত করেন। তিনি সারাওয়াক রাজ্যে প্রথম বিরোধীদলীয় নারী হিসেবে সংসদ সদস্য নির্বাচিত হন। ২০১৮ সালের নির্বাচনে তিনি কং সিয়েন চিউকে পরাজিত করে তিনি পুনরায় নির্বাচিত হন। তিনি মালয়েশিয়ার মালাক্কা রাজ্যের ব্যবসায়ী লু চি উইয়ের সাথে বিবাহবন্ধনে আবদ্ধ হয়েছেন। "Change comes to Sarawak"। The Rocket। ২১ আগস্ট ২০১৩। সংগ্রহের তারিখ ২৩ মার্চ ২০১৬।  "Maklumat Ahli Parlimen"। Parlimen Malaysia। ১৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১৬।  "Seven women triumph in S'wak election"। Malaysiakini। সংগ্রহের তারিখ ২৩ মার্চ ২০১৬।  The Straits Times: Full Results 2018 "Lanang MP Alice Lau marries Melaka businessman"। Borneo Post। ৩১ আগস্ট ২০১৪। সংগ্রহের তারিখ ২৪ ফেব্রুয়ারি ২০১৯।
করুণা শুক্লা

করুনা শুকলা (জন্ম ১ আগস্ট ১৯৫০) ভারতের ১৪তম লোকসভার একজন সদস্য। তিনি ছত্রিশগড়ের জেনজির সাংসদীয় এলাকা থেকে নির্বাচিত সাংসদ। তিনি ভারতীয় জনতা পার্টির (বিজেপি) হয়ে রাজনীতি করতেন। তবে বর্তমানে ভারতীয় জাতীয় কংগ্রেসের হয়ে রাজনীতি করেন। করুনা শুকলা ১৯৫০ সালের ১ আগস্ট মধ্যপ্রদেশের গোয়ালিয়র শহরে জন্মগ্রহণ করেন। তিনি ভারতের সাবেক প্রধানমন্ত্রী অটল বিহারী বাজপেয়ীর ভাগ্নি। তিনি মাধব শুকলাকে বিয়ে করেন। তার একটি ছেলে এবং একটি মেয়ে সন্তান রয়েছে। ২০০৯ সালে করবা আসন থেকে ভারতীয় জাতীয় কংগ্রেস প্রার্থী চরণ দাস মহানের নিকট পরাজিত হন। তিনি ২০১৩ সালের ২৫ অক্টোবরে বিজেপির সাথে ৩২ বছরের সম্পর্ক ত্যাগ করে পদত্যাগ করেন। ২০১৪ সালের ২৭ ফেব্রুয়ারিতে ভারতীয় জাতীয় কংগ্রেসে যোগ দিয়ে বিলাশপুর এলাকা থেকে লোকসভা নির্বাচনে অংশ নেন। তবে বিজেপি প্রার্থী লাখান লাল সালুর কাছে ১,৭৬,৪৩৬ ভোটের ব্যবধানে পরাজিত হয়। http://www.ndtv.com/article/election-2014/atal-bihari-vajpayee-s-niece-karuna-shukla-joins-congress-slams-narendra-modi-489116 http://timesofindia.indiatimes.com/india/AB-Vajpayees-niece-Karuna-Shukla-quits-BJP/articleshow/24741480.cms
ফ্লিগেলি অন্তরীপ

ফ্লিগেলি অন্তরীপ (রুশ: Мыс Флигели) ইউরোপ, ইউরেশিয়া এবং রাশিয়ার উত্তরতম বিন্দু এবং উত্তর মেরু থেকে ৯১১ কিমি দূরে অবস্থিত। এটি রাশিয়ার ফ্রান্‌ৎস ইয়োসেফ দ্বীপপুঞ্জের রুডলফ দ্বীপের উত্তর তীরে অবস্থিত। অস্ট্রীয় মানচিত্রবিশারদ আউগুস্ট ফন ফ্লিগেলি-র নামে অন্তরীপটির নামকরণ করা হয়।
নোরাহ আব্দুল রহমান

নোরাহ বিনতি আব্দুল রহমান (জন্ম ৪ অক্টোবর ১৯৫৯) হলেন মালয়েশীয় রাজনীতিবিদ। তিনি মালয়েশীয় আইনসভার নিম্নকক্ষ দেওয়া রাকয়াতে তানজং মানিসের সংসদ সদস্য হিসেবে ২০০৮ সাল থেকে ২০১৮ সাল পর্যন্ত দায়িত্ব পালন করেছেন। তিনি ইউনাইটেড বুমিপুতেরা হেরিটেজ পার্টির রাজনীতির সাথে যুক্ত। নোরাহ আব্দুল রহমান ১৯৫৯ সালের ৪ অক্টোবর জন্মগ্রহণ করেন। তিনি সারাওয়াক রাজ্যের সাবেক গভর্নর ও মুখ্যমন্ত্রী আব্দুল রহমান ইয়া'কুবের কন্যা। রাজনীতিতে যোগদানের পূর্বে নোরাহ আব্দুল রহমান ব্যবসা করতেন। ২০০৮ সালের মালয়েশীয় সাধারণ নির্বাচনে তিনি সারাওয়াক রাজ্যের তানজং মানিস থেকে বিনা প্রতিদ্বন্দ্বিতায় নির্বাচিত হন। ২০১৩ সালের মালয়েশীয় সাধারণ নির্বাচনে তিনি তানজং মানিস থেকে ১২,৫৩৫ ভোট পেয়ে পুনরায় নির্বাচিত হন, যা ছিল প্রদত্ত ভোটের ৮৮.৮৬%। ২০১৮ সালের মালয়েশীয় সাধারণ নির্বাচনে তিনি প্রতিদ্বন্দ্বিতা করেন নি। সেবার তানজং মানিস থেকে ইউসুফ আবদ ওয়াহাব সংসদ সদস্য নির্বাচিত হন। "Norah binti Abdul Rahman, Y.B. Datuk Hajah" (Malay ভাষায়)। Parliament of Malaysia। ২৪ নভেম্বর ২০০৯ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১০। উদ্ধৃতি শৈলী রক্ষণাবেক্ষণ: অচেনা ভাষা (link) "Former CM's Daughter Likely To Contest in Tanjung Manis"। Berita Wilayah। Bernama। ১৬ ফেব্রুয়ারি ২০০৮। ২২ জুন ২০১১ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১০।  "Victorious Norah Pledges To Help Fellow BN Candidates"। Berita Wilayah। Bernama। ২৪ ফেব্রুয়ারি ২০০৮। ২২ জুন ২০১১ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১০।  Official results of the 2008 Malaysian general election "Federal Government Gazette - Notice of Contested Election, Parliament for the State of Sarawak [P.U. (B) 184/2013]" (পিডিএফ)। Attorney General's Chambers of Malaysia। ২৬ এপ্রিল ২০১৩। ২০১৮-০৯-৩০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৬-০৫-০৬।  "Federal Government Gazette - Results of Contested Election and Statements of the Poll after the Official Addition of Votes, Parliamentary Constituencies for the State of Sarawak [P.U. (B) 225/2013]" (পিডিএফ)। Attorney General's Chambers of Malaysia। ২২ মে ২০১৩। ২০১৮-০৯-৩০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৬-০৫-০৬।  "Federal Government Gazette - Results of Contested Election and Statements of the Poll after the Official Addition of Votes, Parliamentary Constituencies for the State of Sarawak [P.U. (B) 321/2018]" (পিডিএফ)। Attorney General's Chambers of Malaysia। ২৮ মে ২০১৮। সংগ্রহের তারিখ ২০১৮-০৮-০১। [স্থায়ীভাবে অকার্যকর সংযোগ]
মিট স্মেট

মিট স্মেট (জন্ম ৫ই এপ্রিল ১৯৪৩) হচ্ছেন বেলজিয়ান রাজনৈতিক দল খৃষ্টান গণতান্ত্রিক ও ফ্লেমিশ পার্টির (CD&V) এর রাজনীতিবিদ। ১৯৮৮-এ, স্মেট শ্রমিকদের প্রশ্নের জন্য ইউরোপীয় কেন্দ্র-এর সভাপতি হন, এই পদে তিনি ১৯৯৫ সাল পর্যন্ত নিযুক্ত ছিলেন। স্মেট ক্রিশ্চিয়ান পিপলস পার্টির রাজনৈতিক মহিলা সংগঠন ভরাউ এন মাৎসচাপিজ (নারী ও সমাজ) এর প্রতিষ্ঠাতা এবং প্রথম সভাপতি ছিলেন। ১৯৭৮ সালে তিনি বেলজিয়ান চেম্বার অব পিপলস রিপ্রেজেন্টেটিভস-এ নির্বাচিত হন। ১৯৮৫ সালে তিনি পরিবেশ বিষয়ক মন্ত্রণালয়ের স্টেট সেক্রেটারি হয়ে ওঠেন। তিনি নারীর বিরুদ্ধে সহিংসতা, নারীর অর্থনৈতিক অবস্থান এবং সিদ্ধান্ত গ্রহণের ক্ষেত্রে তাদের অংশগ্রহণের উপর দৃষ্টি নিবদ্ধ করেন। ১৯৯১ সালে যখন মিট স্মেট শ্রম ও কর্মসংস্থান মন্ত্রী হন, তিনি সমান সুযোগের পোর্টফোলিও রেখেছিলেন। ১৯৯৯ থেকে ২০০৪ সাল পর্যন্ত মিট স্মেট একজন ইউরোপীয় সংসদ সদস্য ছিলেন। ২০০২ সালে তিনি একজন প্রতিমন্ত্রী হন ও ২০০৪ সাল থেকে ফ্লেমিশ পার্লামেন্ট এবং ২০০৭ সাল থেকে বেলজিয়ান সিনেটের সদস্য তিনি। ২০০৯-এ, স্মেট "আফ্রিকার সাথে ইউরোপীয় সংসদ সদস্য" (AWEPA) এর সভাপতি নির্বাচিত হন, ২৭ সেপ্টেম্বর ২০০৮-এ, স্মেট সহকর্মী খৃষ্টান গণতান্ত্রিক ও ফ্লেমিশের রাজনীতিবিদ এবং প্রাক্তন বেলজিয়ান প্রধানমন্ত্রী উইলফ্রাইড মার্টিনসকে বিবাহ করেন। মার্টিনের প্রথম স্ত্রী লেভ ভার্স্ক্রিবেনের মৃত্যুর পর, ২৭ এপ্রিল ২০১৩-এ ক্যাথলিক চার্চে এই বিবাহ নিশ্চিত করা হয়েছিল। উইলফ্রাইড মার্টিনস সেন্টার ফর ইউরোপিয়ান স্টাডিজ, একাডেমিক কাউন্সিলের সদস্য ২০০২ : রয়েল ডিক্রির মাধ্যমে প্রতিমন্ত্রী ২০০৪ : অর্ডার অফ লিওপোল্ড এ গ্র্যান্ড অফিসার ২০০২ : জার্মানি ফেডারেল প্রজাতন্ত্রের মেরিট অর্ডার এ ডেম গ্র্যান্ড ক্রস Miet en Manschappij in Johan Anthierens, Het Belgische domdenken, p. 27 Kris Deschouwer; M. Theo Jans (২০০৭)। Politics Beyond the State: Actors and Policies in Complex Institutional Settings। Asp / Vubpress / Upa। পৃষ্ঠা 225। আইএসবিএন 978-90-5487-436-2।  "Belgische Senaat" (Dutch ভাষায়)। Belgian Senate। সংগ্রহের তারিখ ১০ জুন ২০০৯। উদ্ধৃতি শৈলী রক্ষণাবেক্ষণ: অচেনা ভাষা (link) "AWEPA Executive Committee"। ২১ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১২ মে ২০১৯।  Oud-ministers Martens en Smet vandaag getrouwd ওয়েব্যাক মেশিনে আর্কাইভকৃত ৩ অক্টোবর ২০১২ তারিখে, De Morgen, 27 September 2008 Academic Council ওয়েব্যাক মেশিনে আর্কাইভকৃত ৩ মার্চ ২০২০ তারিখে Wilfried Martens Centre for European Studies. "Miet Smet"। www.senate.be।  উইকিমিডিয়া কমন্সে মিট স্মেট সম্পর্কিত মিডিয়া দেখুন।
হানিফা হাজার তাইব

হানিফা হাজার তাইব আরো পরিচিত হানিফা হাজার তাইব-আলস্ত্রী (জন্ম ১৯৭২) একজন মালয়েশিয়ান রাজনীতিবিদ এবং ব্যবসায়ী। তিনি সারওয়াকের মুকাহ নির্বাচনী আসন থেকে মালয়েশিয়ার একজন বর্তমান সংসদ সদস্য, পার্টি পেসাকা ভূমিপুতেরা বেরসাতু (পিবিবি) রাজনৈতিক দলের হয়ে তিনি প্রতিনিধিত্ব করেন। নানিফা হচ্ছেন সারাওয়াক রাজ্যের সাবেক মূখ্যমন্ত্রী তুন আবদুল তাইব মাহমুদ-এর কনিষ্ঠ কণ্যা, তিনি ছিলেন সারাওয়াকের দীর্ঘতম সময় দায়িত্বপালনকারী মূখ্যমন্ত্রী। তিনি সান ফ্রান্সিসকো বিশ্ববিদ্যালয়ের ব্যবসায় প্রশাসন বিভাগ হতে স্নাতক হন। রাজনীতিতে প্রবেশের আগে, তিনি দুই দশক ধরে বিভিন্ন ক্ষেত্রে কাজ করেছেন। তিনি লিমককইং ইউনিভার্সিটি অব ক্রিয়েটিভ টেকনোলজির প্রধান নির্বাহী কর্মকর্তা হিসাবে দায়িত্ব পালন করেন পাশাপাশি ক্যাটস এফএম এবং মিরী ম্যারিয়ট রিসর্ট ও স্পা-এর নির্বাহী পরিচালক হিসেবে দায়িত্ব পালন করেছেন। তিনি ছায়া মাতা সারাওয়াক বেহাদ-এর শেয়ারহোল্ডার এবং সারওয়াক ক্যাবল বেরহাদ-এর অ-স্বাধীন ও অ-নির্বাহী পরিচালক হিসেবেও দায়িত্ব পালন করেন। তিনি পারতুভুহান কেবজিকান ইসলাম (পারকিম) মালয়েশিয়ার চেয়ারম্যানও। ২০০০ সালে হানিফা সিঙ্গাপুরের ব্যবসায়ী দাতুক সৈয়দ আহমদ আলী আলসরীকে বিবাহ করেন। ২০১৭ সালে, তার সম্পত্তির পরিমাণ আরএম ৩০৯ মিলিয়নে পৌঁছেছিল, যা তাকে মালয়েশিয়ায় সবচেয়ে ধনী মহিলাদের একজন করে তোলে। "Portal Rasmi Parlimen Malaysia - Ahli Parlimen - YB DATO HAJJAH HANIFAH HAJAR TAIB"। www.parlimen.gov.my (মালয় ভাষায়)। সংগ্রহের তারিখ ২০১৯-০২-২৬।  Ellia Pikri (২৬ জুলাই ২০১৭)। "Meet 9 Of The Richest Women In Malaysia As Of 2017"। Vulcan Post। সংগ্রহের তারিখ ২০১৯-০২-২৬।  Ellia Pikri (২৮ এপ্রিল ২০১৮)। "Hanifah wants to be out of her father's shadow"। New Straits Times। সংগ্রহের তারিখ ২০১৯-০২-২৬।  "Sarawak Cable Bhd (SCABLE:Kuala Lumpur Stock Exchange)"। Bloomberg। সংগ্রহের তারিখ ২০১৯-০২-২৬।  "Federal Government Gazette - Results of Contested Election and Statements of the Poll after the Official Addition of Votes, Parliamentary Constituencies for the State of Sarawak [P.U. (B) 321/2018]" (পিডিএফ)। Attorney General's Chambers of Malaysia। ২৮ মে ২০১৮। সংগ্রহের তারিখ ২০১৮-০৮-০১। [স্থায়ীভাবে অকার্যকর সংযোগ] Percentage figures based on total turnout.
মইনুল হক চৌধুরী

ম‌ইনুল হক চৌধুরী (১৯২১-১৯৭৬) আসাম থেকে আগত একজন ভারতীয় রাজনীতিবিদ। তিনি পাঁচবার বিধানসভায় নির্বাচত হন; ১৯৭১ সালে ইন্দিরা গান্ধী শাসালামলে তিনি শিল্পমন্ত্রী ছিলেন। ১৯২১ সালের ১৩ই মে অসম প্রদেশের কাছাড় জেলার সোনাবাড়ীঘাটের এক পরিবারে মইনুল হকের জন্ম হয়। তার পিতা ছিলেন মন্তাজির আলী চৌধুরী আর মাতা ছিলেন মোনা বিবি। তার পিতা মইনুল হক সোনাবাড়ীঘাটের এক মধ্য ইংরাজি স্কুল থেকে তার প্রাথমিক শিক্ষা সম্পন্ন করেন। তারপর শিলচর সরকারি বালক উচ্চতর মাধ্যমিক স্কুল থেকে মাধ্যমিক পরীক্ষায় উত্তীর্ণ হন। তারপর তিনি গুহাটির কটন কলেজ ও সিলেটের মুরারী চাঁদ কলেজে অধ্যয়ন করেন এবং ১৯৪২ সালে উচ্চতর মাধ্যমিক পাস করেন। ১৯৪৪ সালে কলিকাতার প্রেসিডেন্সি কলেজ থেকে সাম্মানিক ইতিহাসে স্নাতক ডিগ্রী প্রাপ্ত হন॥ প্রেসিডেন্সিতে কলেজ নির্বাচনে তিনি বঙ্গবন্ধু শেখ মুজিবুর রহমানকে পরাস্ত করেন। ১৯৪৬ সালে তিনি আলিগড় মুসলিম বিশ্ববিদ্যালয় থেকে MA তে ইতিহাসে প্রথম শ্রেণীতে প্রথম স্থান লাভ করেন। এরপরই তিনি মুসলিম লিগে যোগদান করে ভারতের স্বাধীনতা সংগ্রামে অংশ গ্রহণ করেন। তিনি ছিলেন মুসলিম লীগের যুব মোর্চার জাতীয় স্তরের সাধারণ সম্পাদক। ১৯৪৭ সালে তিনি আলিগর মুসলিম বিশ্ববিদ্যালয় থেকে আইন পরীক্ষায় উত্তীর্ণ হন॥ মহম্মদ আলী জিন্নাহর সাথে একটি সভায় তিনি বরাক উপত্যকার প্রতিনিধিত্ব করেন। নেতাজি সুভাষ বসু ও মৌলানা কালাম আজাদের অনুপ্রেরণায় তিনি ভারতের স্বাধীনতা সংগ্রামে যোগদান করেন। স্বাধীনতা প্রাপ্তি এবং ভারত বিভাজনের পর তিনি ফকুরুদ্দিন আলী আহমেদের সক্রিয়তার প্রভাবে ভারতীয় জাতীয় কংগ্রেসে যোগ দেন॥ ১৯৪৮ সালে শিলচরের বার এসোসিয়েশন-এ তিনি তার কর্ম জীবনের সূচনা করেন। পরবর্ত্তীকালে ১৯৫০ সালে তিনি সক্রিয় রাজনীতিতে অংশগ্রহণ করেন এবং স্থানীয় বোর্ড-র সদস্য মনোনীত হন। সেই বছরেই তিনি শিলচর পৌরসভার মনোনীত সদস্য ছিলেন॥ ১৯৫২ সালে তিনি পূর্ব সোনাই সমষ্টি থেকে অসম বিধান সভার সদস্য নির্বাচিত হন। একই সমষ্টি থেকে দ্বিতীয়বার জয় লাভের পর ১৯৫৭ সালে কৃষি মন্ত্রণালয়ের কেবিনেট মন্ত্রীর পদ লাভ করেন। ১৯৬২ সালে যখন তিনি তৃতীয়বার একই সমষ্টি থেকে জয়লাভ করেন, ১৯৬২ সালে তিনি কৃষিমন্ত্রীর পদ ছাড়াও বিধানসভায় কংগ্রেস দলের নেতা হিসেবে মনোনীত হয়েছিলেন। ১৯৬৭ সালে তিনি আবার সোনাই সমষ্টি থেকে চতুর্থবারের মত জয়লাভ করেন, কিন্তু বিমলা প্রসাদ চালিহার সাথে মনোমালিন্যের ফলে তিনি মন্ত্রিত্ব হারান॥ ১৯৬৭ সালে তিনি তিনি জাতীয় হজ কমিটির চেয়ারম্যান নিযুক্ত হয়েছিলেন। ধুবরী সংসদ আসাল থেকে প্রতিদ্ধন্দিতা করার মধ্য দিয়ে ১৯৭১ সালে তিনি জাতীয় রাজনীতিতে যোগ দেন এবং ভারত সরকারের শিল্পমন্ত্রীর পদ লাভ করেন॥ অবিভক্ত কাছাড়ের কৃষিশিল্প উন্নয়নে রাস্তাঘাট নির্মান ও সংস্কার, All India Radio স্থাপন, শিলচর মেডিকেল কলেজ ও হাসপাতাল, ভেটেরিনারি স্কুল, পাঁচ গ্রামের হিন্দুস্থান পেপার মিল, আনিপুরের সুগার মিল, শিলচরের রিজিওনাল ইঞ্জিনিয়ারিং কলেজ যেটা এখন NIT নামে পরিচিত-- এ সমস্তই প্রয়াত মইনুল হক চৌধুরীর অবদান। তিনিই প্রথম কাছাড়ের জন্য বরাক ড্যামের প্রস্তাব করেছিলেন। "Obituary Reference" (পিডিএফ)। Lok Sabha Debates। Second Series। 58 (1): 1–2। ৮ মার্চ ১৯৭৬। সংগ্রহের তারিখ ১৯ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "How old is Moinul Hoque Choudhury"। HowOld.co (ইংরেজি ভাষায়)। সংগ্রহের তারিখ ২০২২-০১-১২। [স্থায়ীভাবে অকার্যকর সংযোগ] "Members Bioprofile"। loksabhaph.nic.in। সংগ্রহের তারিখ ২০২২-০১-১২।  "MOINUL HOQUE CHOUDHURY MEMORIAL SCIENCE COLLEGE, ALGAPUR, HAILAKANDI"। www.mhcmsc.in। সংগ্রহের তারিখ ২০২২-০১-১২।
সাতপুরা পর্বতশ্রেণী

সাতপুরা পর্বতশ্রেণী মধ্য ভারতের একটি পর্বতশ্রেণী। এটি পূর্ব গুজরাতে আরব সাগরের তীর থেকে শুরু হয়ে পূর্বদিকে মহারাষ্ট্র ও মধ্য প্রদেশের মধ্য দিয়ে অগ্রসর হয়ে ছত্তিসগড়ে গিয়ে শেষ হয়েছে। পর্বতশ্রেণীটি বিন্ধ্য পর্বতশ্রেণীর দক্ষিণে ও সমান্তরালে বিস্তৃত। এই দুই পর্বতমালা উত্তর ভারতের সৈন্ধব-গাঙ্গেয় সমভূমিকে দাক্ষিণাত্যের মালভূমি থেকে আলাদা করেছে। সাতপুরা ও বিন্ধ্য পর্বতমালার মধ্যবর্তী নিম্নভূমি দিয়ে নর্মদা নদী প্রবাহিত হয়েছে। নদীটি সাতপুরা পর্বতমালার উত্তর ঢাল থেকে উৎপত্তি লাভ করেছে এবং পশ্চিম দিকে প্রবাহিত হয়ে আরব সাগরে পতিত হয়েছে। সাতপুরার পশ্চিমভাগে এর দক্ষিণ ঢাল থেকে তাপ্তি নদী উৎপত্তিলাভ করেছে। অন্যদিকে সাতপুরার পূর্বভাগ গোদাবরী নদীর উৎস। সাতপুরা পূর্বদিকে ছোট নাগপুর মালভূমির পাহাড়গুলির সাথে মিশে গেছে। অতীতে সাতপুরা পর্বতশ্রেণীটি ঘন অরণ্যে আবৃত ছিল। বর্তমানে এর অধিকাংশই কেটে ফেলা হয়েছে। তবে কিছু কিছু এখনও বর্তমান এবং এগুলিতে ভারতের বড় বড় স্তন্যপায়ী প্রাণীগুলির আবাস। এদের মধ্যে ভারতীয় বাঘ, গাউর, ঢোলে, ভাল্লুক, চৌশিঙ্গা, কালোহরিণ উল্লেখযোগ্য। উইকিমিডিয়া কমন্সে সাতপুরা পর্বতশ্রেণী সম্পর্কিত মিডিয়া দেখুন। satpuda.org ias.ac.in "Satpura"। ব্রিটিশ বিশ্বকোষ (১১তম সংস্করণ)। ১৯১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেমপ্লেট:GeoSouthAsia